เราเป็นคนนึงที่ชอบร้านอาหาร local มากกว่าร้านแบบแฟรนไชส์ค่ะ ส่วนหนึ่งเพราะคุณภาพของวัตถุดิบที่สดกว่า ไม่โดนฟรีซแล้วรอส่งมาจากสาขาใหญ อีกเหตุผลก็คือ เวลาเจอร้านลักษณะนี้แล้วพบว่า "อร่อย" จะรู้สึกเหมือนได้เจอขุมทรัพย์เลยล่ะค่ะ (^^)  นาเบะยะก็เป็นหนึ่งในร้านใกล้บ้านเราที่อร่อยมากๆ มาแล้วมาอีก คุณภาพก็ไม่เคยเปลี่ยน บุฟเฟ่ต์ชาบู/สุกี้หัวละ399 แต่ให้ของมาเกินคุ้ม เนื้อนุ่ม สด สไลด์บางเหมาะกับชาบู ผักก็มาเต็มๆคำ พนักงานบริการดี เอาใจใส่ เติมของไว ไม่ปล่อยให้รอจนเพลีย น้ำจิ้มอร่อย เติมแค่กระเทียมนิดหน่อยก็ฟิน หรือจะแค่สั่งไข่ดิบมาตีให้เข้ากันเพื่อเอาไว้ชุบเนื้อที่เพิ่งสุกใหม่ๆก็อร่อยแล้วค่ะ น้ำที่รีฟิลล์ก็คิดมาแล้ว ไม่ได้เอาผงชาเขียวมาชงเหมือนร้านอื่นๆ ที่นี่มีชาข้าวบาร์เล่ย์ กับเก๊กฮวยรีฟิลล์ให้เลือก แต่เราแนะนำอย่างแรงเพราะตัดเลีียนดีเหลือเกิน พออิ่มก็ตบท้ายมือด้วยน้ำแข็งไสถั่วแดง น้ำแข็งไสบ๊วย หรือไอศครีมชาเขียว ก็เวิร์คเหมือนกันค่ะ ^^ 